smcproject/ml-wiki-sentences huggingface dataset:
മീനടം ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് ചീരംകുളം തകിടി മുണ്ടിയാക്കൽ തട്ടാൻകടവ് വട്ടക്കാവ് ചെറുമല മഞ്ഞാടി പൊത്തൻപുറം പുതുവയൽ മൂന്നാം മൈൽ കുരിയ്ക്കകുന്ന് പോസ്റ്റോഫീസ് ഞണ്ടുകുളം സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് പാമ്പാടി വിസ്തീര്ണ്ണം 11.44 ചതുരശ്ര കിലോമീറ്റർ ജനസംഖ്യ 11,353 പുരുഷന്മാർ 5705 സ്ത്രീകൾ 5648 ജനസാന്ദ്രത 992 സ്ത്രീ : പുരുഷ അനുപാതം 990 സാക്ഷരത 97% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/meenadompanchayat Archived 2015-08-14 at the Wayback Machine .
മീനങ്ങാടി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Meenangadi_Gramapanchayat
ഇൻഡ്യയിലെ ആദ്യത്തെ കാർബൺ ന്യൂട്രൽ പഞ്ചായത്ത് മീനാങ്ങാടി വയനാട് ജില്ലയിലെ സുൽത്താൻ ബത്തേരി താലൂക്കിൽ സുൽത്താൻ ബത്തേരി ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ മീനങ്ങാടി.
ഗ്രാമപഞ്ചായത്തിന്റെ വിസ്തീർണം 53.52 ചതുരശ്രകിലോമീറ്ററാണ്‌.
അതിരുകൾ :വടക്കുഭാഗത്ത് പൂതാടി പഞ്ചായത്തും കിഴക്കുഭാഗത്ത് സുൽത്താൻ ബത്തേരി പഞ്ചായത്തും , തെക്കുഭാഗത്ത് അമ്പലവയൽ പഞ്ചായത്തും , പടിഞ്ഞാറുഭാഗത്ത് മുട്ടിൽ പഞ്ചായത്തുമാണ് .
മീനങ്ങാടി മത്സ്യാവതാര മഹാവിഷ്ണുക്ഷേത്രം കേരളത്തിലെ മത്സ്യാവതാര പ്രതിഷ്ഠയുള്ള ഏക ക്ഷേത്രമാണ്.
സ്ഥലനാമത്തിനുതന്നെ കാരണമായ ക്ഷേത്രമാണിത്.
2001-ലെ സെൻസസ് പ്രകാരം മീനങ്ങാടി ഗ്രാമപഞ്ചായത്തിലെ ജനസംഖ്യ 28573 ഉം സാക്ഷരത 84.06% ഉം ആണ്‌.
Census data 2001 Meenangadi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മീനച്ചിൽ ഇംഗ്ലീഷ് വിലാസം https://ml.wikipedia.org/wiki/Meenachil
കേരളത്തിലെ കോട്ടയം ജില്ലയിലുള്ള ഒരു താലൂക്കാണ് മീനച്ചിൽ പഴയ തിരുവിതാംകൂറിന്റെ ഭാഗമായിരുന്നു.
തിരുവിതാംകൂറിലെ ഏറ്റവും ഫലഭൂയിഷ്ഠമായ പ്രദേശമായിരുന്നു.
പാലായാണ്‌ താലൂക്കിലെ പ്രധാന പട്ടണം.
റബ്ബർ കൃഷിയാണ്‌ ഈ പ്രദേശത്തുള്ളവരുടെ പ്രധാന വരുമാന മാർഗ്ഗം.
കേരളത്തിന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
മീനച്ചിൽ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Meenachil_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ളാലം ബ്ളോക്കിൽ മീനച്ചിൽ, പൂവരണി എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 30.14 ച.
മീ വിസ്തീർണ്ണമുള്ള മീനച്ചിൽ ഗ്രാമപഞ്ചായത്ത് .
അതിരുകൾ തെക്ക്‌ - എലിക്കുളം , അകലക്കുന്നം പഞ്ചായത്തുകൾ വടക്ക് - പാലാ മുൻസിപ്പാലിറ്റി, ഭരണങ്ങാനം , തിടനാട് പഞ്ചായത്തുകൾ കിഴക്ക് - തിടനാട്, ഭരണങ്ങാനം പഞ്ചായത്തുകൾ പടിഞ്ഞാറ് - പാലാ മുൻസിപ്പാലിറ്റി, മുത്തോലി , കൊഴുവനാൽ പഞ്ചായത്തുകൾ വാർഡുകൾ
മീനച്ചിൽ ഗ്രാമപഞ്ചായത്തിലുൾപ്പെടുന്ന വാർഡുകളിവയാണ് പാറപ്പള്ളി കിഴപറയാർ ഇടമറ്റം പൂവത്തോട് ചാത്തംകുളം വിളക്കുമാടം പൈക പൂവരണി മുകളേൽ പീടിക കൊച്ചുകൊട്ടാരം പാലാക്കാട് വിളക്കുംമരുത് മീനച്ചിൽ സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ളാലം വിസ്തീര്ണ്ണം 30.14 ചതുരശ്ര കിലോമീറ്റർ ജനസംഖ്യ 16,054 പുരുഷന്മാർ 8097 സ്ത്രീകൾ 7957 ജനസാന്ദ്രത 533 സ്ത്രീ : പുരുഷ അനുപാതം 983 സാക്ഷരത 97% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/meenachilpanchayat Archived 2013-06-13 at the Wayback Machine .
മീനം (വിവക്ഷകൾ)
മീനം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മീനം - ഒരു നക്ഷത്രരാശി മീനം - ഒരു മലയാളമാസം.
മീനങ്ങാടി മത്സ്യാവതാര മഹാവിഷ്ണുക്ഷേത്രം
വയനാട് ജില്ലയിൽ മീനങ്ങാടി പട്ടണത്തിൽ സ്ഥിതിചെയ്യുന്ന പ്രസിദ്ധമായ ക്ഷേത്രമാണ് ശ്രീ മത്സ്യാവതാര മഹാവിഷ്ണുക്ഷേത്രം .
മഹാവിഷ്ണുഭഗവാന്റെ ആദ്യത്തെ അവതാരമായ മത്സ്യമൂർത്തിയാണ് ക്ഷേത്രത്തിലെ മുഖ്യപ്രതിഷ്ഠ.
കേരളത്തിൽ, മത്സ്യമൂർത്തിയുടെ പ്രതിഷ്ഠയുള്ള ഏക ക്ഷേത്രമാണിത്.
അതിനാൽ തന്നെ, ഈ ക്ഷേത്രം സവിശേഷശ്രദ്ധ ആകർഷിയ്ക്കുന്നു.
ക്ഷേത്രത്തിന്റെ വടക്കുഭാഗത്തുകൂടെ കോഴിക്കോട് - മൈസൂരു ദേശീയപാത ( എൻ.എച്ച്. 766 ) കടന്നുപോകുന്നു.
ഗണപതി , അയ്യപ്പൻ , ഭഗവതി എന്നിവരാണ് ക്ഷേത്രത്തിലെ ഉപദേവതകൾ.
കുംഭമാസത്തിൽ ഉത്രട്ടാതി കൊടിയേറി നടക്കുന്ന ഉത്സവവും മേടമാസത്തിലെ മത്സ്യജയന്തിയും ക്ഷേത്രത്തിലെ വിശേഷദിവസങ്ങളാണ്.
മലബാർ ദേവസ്വം ബോർഡിന്റെ കീഴിലാണ് ഈ ക്ഷേത്രം.
ഏകദേശം അഞ്ഞൂറുവർഷം മുമ്പ് ക്ഷേത്രമിരിയ്ക്കുന്ന സ്ഥലം വഴി കടന്നുപോയ ഒരു യോഗീശ്വരൻ കുളിയ്ക്കാനായി അടുത്തുകണ്ട കുളത്തിലിറങ്ങി.
കുളിച്ചുകൊണ്ടിരിയ്ക്കേ അദ്ദേഹം ഒരു മത്സ്യം പെട്ടെന്ന് പൊങ്ങുന്നതും മുങ്ങുന്നതുമായ കാഴ്ച ഇടയ്ക്കിടെ കാണാനിടയായി.
മത്സ്യമൂർത്തിയുടെ സാന്നിദ്ധ്യം മനസ്സിലാക്കിയ അദ്ദേഹം അടുത്തുള്ള പറമ്പിൽ നിന്ന് ഒരു മഹാവിഷ്ണുവിഗ്രഹം കൊണ്ടുവന്ന് മത്സ്യമൂർത്തിയായി സങ്കല്പിച്ച് കുളത്തിന്റെ പടിഞ്ഞാറേക്കരയിൽ കിഴക്കോട്ട് ദർശനമാക്കി പ്രതിഷ്ഠിച്ചു.
യോഗീശ്വരനുമുന്നിൽ മീനാടിയ സ്ഥലം 'മീനങ്കിടി' എന്നും പിന്നീട് 'മീനങ്ങാടി' എന്നും അറിയപ്പെട്ടു.
മീനച്ചിൽ നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ കോട്ടയം ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് മീനച്ചിൽ.
പ്രമുഖ കോൺഗ്രസ് നേതാവ് പി.എം. ജോസഫ് ആയിരുന്നു ആദ്യസാമാജികൻ .
1960ൽ പി.ടി. ചാക്കോ ജയിച്ചു.
മീനച്ചിലാറിന്റെ തീരത്തുള്ള ഈ മണ്ഡലം 1965ലെ മണ്ഡലം ക്രമീകരണത്തിൽ അപ്രത്യക്ഷമായി.
മെമ്പർമാരും വോട്ടുവിവരങ്ങളും
സ്വതന്ത്രൻ കോൺഗ്രസ് ആർഎസ്‌പി (എൽ) സിപിഐ(എം) ബിജെപി സിപിഐ JD(S) പിഎസ്‌പി വർഷം ആകെ ചെയ്ത് ഭൂരി പക്ഷം അംഗം വോട്ട് പാർട്ടി എതിരാളി വോട്ട് പാർട്ടി എതിരാളി വോട്ട് പാർട്ടി 1960 58917 53422 15101 പി.ടി. ചാക്കോ 30745 കോൺഗ്രസ് ജേക്കബ് ചറിയാൻ 15644 സി.പി.ഐ 1957 54014 41905 6664 പി.എം. ജോസഫ് 20126 തോമസ് മത്തായി 13462 സ്വ അവലംബം ↑ http://www.ceo.kerala.gov.in/pdf/KLA/KL_1957_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1960_ST_REP.pdf ↑ http://www.ceo.kerala.gov.in/pdf/KLA/KL_1957_ST_REP.pdf
പ്രഹ്ലാദൻ ഗോപാലൻ ഇംഗ്ലീഷ് വിലാസം https://ml.wikipedia.org/wiki/Prahladan_Gopalan
കേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു പുതിയപുരയിൽ ഗോപാലൻ എന്ന പ്രഹ്ലാദൻ ഗോപാലൻ (1922-1969 മേയ് 20) .
മടായി നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത്.
കണ്ണൂർ വളപട്ടണം വെസ്റ്റ് എൽ.പി. സ്‌കൂളിന്റെ മാനേജരും അധ്യാപകനുമായിരുന്ന ആർ.കുഞ്ഞിരാമൻ പിതാവും പി. മാധവിയമ്മ മാതാവുമായിരുന്നു.
മുൻ കെപിസിസി ജനറൽ സെക്രട്ടറിയും കണ്ണൂർ ഡിസിസി പ്രസിഡന്റുമായുരുന്ന പി. രാമകൃഷ്ണൻ അദ്ദേഹത്തിന്റെ സഹോദരനാണ് .
രാമകൃഷ്ണനെ കൂടാതെ മറ്റ് മൂന്ന് കൂടപ്പിറപ്പുകളും ഇദ്ദേഹത്തിനുണ്ട്.
1938-ൽ തന്റെ 16-ാം വയസ്സിൽ അൺട്രെയിൻഡ് അധ്യാപകനായ ഗോപാലൻ, അക്കാലത്ത് എല്ലാ ശനിയാഴ്ചതോറും നിർബന്ധമായി  ചേരുന്ന ഗുരുജനസഭയ്കെതിരായി നടന്ന അധ്യാപകസമരത്തിൽ പങ്കെടുത്തിരുന്നു.
എന്നാൽ അദ്ദേഹത്തിന്റെ പിതാവും മാനേജറുമായിരുന്ന കുഞ്ഞിരാമൻ ഈ സഭാകൂടലിനനുകൂലമായിരുന്നു.
സ്കൂളിലെ ജീവനക്കാരുമായി ബന്ധപ്പെട്ട ആ പ്രശ്നത്തിൽ പിതാവിനെതിരെ സമരംചെയ്തതിനാണ് ഗോപാലന് പ്രഹ്ലാദൻ ഗോപാലനെന്നു പേരുവീണത് .
അച്ഛനെതിരെ സമരം ചെയ്തതിനാൽ വീട്ടിൽ നിന്നും ഇറക്കി വിടപ്പെട്ട അദ്ദേഹം പിന്നീട് ബോംബേയിൽ എത്തിയശേഷം കോൺഗ്രസിൽ പ്രവർത്തിച്ചു തുടങ്ങി.
ബോംബെ യൂത്ത് കോൺഗ്രസിന്റെ ജനറൽ സെക്രട്ടറിയായിരുന്ന അദ്ദേഹം 1940-ൽ നാട്ടിൽ തിരിച്ചെത്തുകയും മലയാളികളെ സംഘടിപ്പിച്ച് യൂത്ത് കോൺഗ്രസ് ഉണ്ടാക്കുകയും ചെയ്തു .
പിന്നീട് ക്വിറ്റ് ഇന്ത്യ പ്രക്ഷോഭമുൾപ്പടെ നിരവധി സ്വാതന്ത്ര്യ സമര പ്രക്ഷോഭങ്ങളിൽ പങ്കെടുത്ത അദ്ദേഹം ജയിൽ വാസവും അനുഭവിച്ചിരുന്നു.
ജയിലിൽ വൃത്തിഹീനമായ ആഹാരം നൽകുന്നതിൽ പ്രതിഷേധിച്ച് അദ്ദേഹം ജയിലിനുള്ളിലും ഉപവാസം അനുഷ്ഠിച്ചു.
1960-ൽ രണ്ടാം കേരള നിയമസഭയിലേക്ക് നടന്ന തിരഞ്ഞെടുപ്പിൽ കെ.പി.അർ.
ഗോപാലനെ 216 വോട്ടുകൾക്ക് പരാജയപ്പെടുത്തി അന്നത്തെ ഏറ്റവും വലിയ അട്ടിമറി വിജയം കരസ്ഥമാക്കി .
പീച്ചി സംഭവുമായി ബന്ധപ്പെട്ട് പി.ടി. ചാക്കോയുടെ രാജി ആവശ്യപ്പെട്ട് എംഎൽഎ ആയിരുന്ന പ്രഹ്ലാദൻ ഗോപാലൻ നിയമസഭയ്ക്ക് മുന്നിൽ 1964 ജനുവരി 30ന് നിരാഹാര സമരം ആരംഭിച്ചതോടെ 1964 ഫെബ്രുവരി 16ന് ചാക്കോയ്ക്ക് രാജിവയ്ക്കേണ്ടി വന്നു .
1965-ൽ മൂന്നാം കേരളനിയമസഭയിലേക്ക് നടന്ന മത്സരത്തിൽ കെ.പി.ആർ. ഗോപാലനോട് പരാജയപ്പെട്ടു.
കണ്ണൂർ ഡി.സി.സി. പ്രസിഡന്റും സേവാദൾ കേരളപ്രദേശ് ബോർഡ് ചെയർമാൻ എന്നീ നിലകളിലും പ്രവർത്തിച്ചിരുന്നു.
1969 മെയ് 20-ന് മലപ്പുറത്തുണ്ടായ വാഹനാപകടത്തിൽ 47-ാം വയസ്സിൽ മരണപ്പെട്ടു.
പ്രഹ്ളാദ് ജാനി
1940 മുതൽ ഭക്ഷണവും വെള്ളവുമില്ലാതെയാണ്‌ തൻ ജീവിക്കുന്നത് എന്നവകാശപ്പെടുന്ന ഗുജറാത്തിലെ ഒരു ശ്വസന സന്യാസിയാണ് പ്രഹ്ളാദ് ജാനി (ജനനം: 1929 ഓഗസ്റ്റ് 13 മരണം 2020 മെയ് 26). 'മാതാജി' എന്നും 'ചുൻരിവാല മാതാജി' എന്നും അദ്ദേഹം അറിയപ്പെടുന്നു.
അംബാദേവിയുടെ അനുഗ്രഹത്താലാണ് തന്റെ ജീവൻ നിലനിൽക്കുന്നതെന്ന് ഇയാൾ അവകാശപ്പെടുന്നു.
ഗുജറാത്തിലെ മെഹ്‌സാന ജില്ലയിലെ ചരട ഗ്രാമത്തിൽ 1929 ഓഗസ്റ്റ് 13ന്  പ്രഹ്ളാദ് ജാനി ജനിച്ചു.
തന്റെ ഏഴാമത്തെ വയസ്സിൽ അദ്ദേഹം, വീട് വിട്ട് ഏകാന്തനായി കാട്ടിൽ താമസിക്കാനായി പോയി.
പന്ത്രണ്ടാം വയസ്സിൽ ജാനി ആത്മീയാനുഭവം നേടിയതായി പറയപ്പെടുന്നു.
തുടർന്ന് അദ്ദേഹം ഹിന്ദു ദേവതയായ അംബയുടെ അനുയായിയായി.
അന്നുമുതൽ, സാരി പോലുള്ള ചുവന്ന വസ്ത്രവും ആഭരണങ്ങളും തോളിൽ നീളമുള്ള മുടിയിൽ ചുവപ്പുനിറത്തിലുള്ള പുഷ്പങ്ങളും ധരിച്ച് അംബയിലെ ഒരു സ്ത്രീ ഭക്തയായി വസ്ത്രം ധരിക്കാൻ അദ്ദേഹം ആരംഭിച്ചു.
ജാനിയെ പൊതുവെ മാതാജി എന്നാണ് വിളിക്കുന്നത്.
ദേവി തനിക്ക് ഒരു ദ്രാവക ഉപജീവനമാണ് നൽകുന്നതെന്ന് ജാനി വിശ്വസിക്കുന്നു.
പ്രഹ്ളാദ് ജാനിയിൽ നടത്തിയ നിരീക്ഷണ പഠനങ്ങൾ
മുൻ രാഷ്ട്രപതിയും ശാസ്ത്രജ്ഞനുമായ എ.പി.ജെ.അബ്ദുൾ കലാം ഉൾപ്പെടെയുള്ളവർ ജാനിയിൽ പഠനം നടത്തിയിട്ടുണ്ട്.
ശ്വാസം മാത്രം കഴിച്ച് ഒരാൾക്ക് ഇത്രയും കാലം ജീവിക്കാനാകുമോ എന്ന സംശയത്താൽ ഇദ്ദേഹത്തിന്റെ ആശ്രമത്തിലെ ചെടികളെക്കുറിച്ചും പഠനം നടന്നിരുന്നു.
പ്രത്യേകതയൊന്നും കണ്ടെത്താനായില്ലപ്രതിരോധ ഗവേഷണ സ്ഥാപനമായ ഡിആർഡിഒ , ശരീര ശാസ്ത്രവും അനുബന്ധങ്ങളും നിരീക്ഷിക്കുന്ന ഡിഐപിഎഎസ് എന്നിവർ 2010ൽ പ്രഹ്‌ളാദ് ജാനിയിൽ വിശദപഠനം നടത്തി.
15 ദിവസത്തേക്കു യോഗിയുടെ മുഴുവൻ ജീവിതവും ക്യാമറയിൽ നിരീക്ഷിച്ചായിരുന്നു പഠനം.
ഈ ദിവസമത്രയും അദ്ദേഹം അന്നമോ വെള്ളമോ കഴിക്കാതെയാണ് കഴിച്ചുകൂട്ടിയതെന്ന് പറയപ്പെടുന്നു.
ജാനിയെക്കുറിച്ച് രണ്ട് നിരീക്ഷണ പഠനങ്ങൾ നടന്നിട്ടുണ്ട്.
ഒന്ന് 2003 ലും മറ്റൊന്ന് 2010 ലും.
ഈ രണ്ട് പഠനങ്ങളും നടത്തിയത് അഹമ്മദാബാദിലെ സ്റ്റെർലിംഗ് ഹോസ്പിറ്റലിലെ ന്യൂറോളജിസ്റ്റ് ഡോ. സുധീർ ഷാ  ആയിരുന്നു.
പരീക്ഷണ കാലഘട്ടത്തിൽ ഭക്ഷണവും വെള്ളവും ഇല്ലാതെ ആരോഗ്യകരമായി ജീവിക്കാനുള്ള ജാനിയുടെ കഴിവ് രണ്ട് കേസുകളിലും അന്വേഷകനായ സുധീർ ഷാ സ്ഥിരീകരിച്ചു.
പ്രഹ്ളാദ് ജാനിയിൽ നടത്തിയ പഠനങ്ങളൊന്നും തന്നെ ഒരു ശാസ്ത്ര ജേണലിനും സമർപ്പിച്ചിട്ടില്ലായെന്നത് ഈ പഠനങ്ങളുടെ വിശ്വാസ്യതയെ സംശയത്തിന്റെ നിഴലിൽ നിർത്തുന്നു.
2003-ലെ പഠനം
2003 ലെ പഠനത്തിൽ ഡോ. സുധീർ ഷായും അഹമ്മദാബാദിലെ സ്റ്റെർലിംഗ് ഹോസ്പിറ്റലിലെ മറ്റ് ഡോക്ടർമാരും 10 ദിവസത്തേക്ക് ജാനിയെ നിരീക്ഷിച്ചു.
അയാളെ ഒരു സീൽ ചെയ്‌ത മുറിയിൽ താമസിച്ചു.
നിരീക്ഷണത്തിനിടയിൽ അദ്ദേഹം മലമൂത്ര വിസർജ്ജനം നടത്തിയിട്ടില്ലാ എന്നകാര്യം ഡോക്ടർമാർ സ്ഥിരീകരിച്ചു.
എന്നാൽ 10 ദിവസത്തിനുള്ളിൽ ജാനിയുടെ ഭാരം കുറഞ്ഞുവെന്നത് ഭക്ഷണമില്ലാതെ അനിശ്ചിതമായി പോകാമെന്ന അദ്ദേഹത്തിന്റെ വാദത്തിൽ ചില സംശയങ്ങൾ സൃഷ്ടിച്ചു.
2010-ലെ പഠനം
2010 ലെ പരീക്ഷണത്തിനിടെ ആറുദിവസത്തെ പഠനത്തിന്റെ കണ്ടെത്തലുകൾ രഹസ്യാത്മകമാണെന്നാണ് പരിശോധനാ സംഘത്തിലെ ഡിആർഡിഒ വക്താവ് പ്രതികരിച്ചത്.
പരിശോധനാ സംഘത്തിന്റെ ഔദ്യോഗിക പത്രക്കുറിപ്പിൽ, ഏതെങ്കിലും വിശകലന വിവരങ്ങൾ മാത്രമേ വെളിപ്പെടുത്താനാകൂ എന്ന് പ്രസ്താവിച്ചു.
ഡോക്ടർമാരും മറ്റ് വിമർശകരും പഠനങ്ങളുടെ സാധുതയെ ചോദ്യം ചെയ്തിട്ടുണ്ട്.
ഭക്ഷണമോ വെള്ളമോ ഇല്ലാതെ ആളുകൾക്ക് ദിവസങ്ങളോളം ജീവിക്കാൻ കഴിയുമെങ്കിലും വർഷങ്ങളോളം അതിജീവിക്കാൻ കഴിയില്ല, പ്രത്യേകിച്ചും തലച്ചോറിന്റെ പ്രവർത്തനത്തിൽ നിർണായകമായ ഗ്ലൂക്കോസ് ശരീരത്തിൽ എത്തിച്ചേരാത്തതിനാൽ.
എല്ലാ പരിശോധനകളും തദ്ദേശീയമായി നടത്തിയതിനാൽ മാതാജിയുടെ അവകാശവാദങ്ങളുടെ സത്യസന്ധത ഇതുവരെയും സ്വതന്ത്രമായി സ്ഥിരീകരിച്ചിട്ടില്ല.
പ്രാക്കുളം ഇംഗ്ലീഷ് വിലാസം https://ml.wikipedia.org/wiki/Prakkulam
കേരളത്തിൽ , കൊല്ലം ജില്ലയിലെ കൊല്ലം താലൂക്കിൽ സ്ഥിതി ചെയ്യുന്ന ഒരു ഗ്രാമമാണ് പ്രാക്കുളം .
കൊല്ലം നഗരത്തിനു സമീപത്തായി സ്ഥിതി ചെയ്യുന്ന ഈ ഗ്രാമം നിലവിൽ തൃക്കരുവ ഗ്രാമപഞ്ചായത്തിന്റെ ഭാഗമാണ്.
കൊല്ലം ജംഗ്ഷൻ തീവണ്ടി നിലയത്തിൽനിന്നും 12 കിലോമീറ്റർ അകലെയും കൊല്ലം ബസ് സ്റ്റാൻഡിൽ നിന്നും 11 കിലോമീറ്റർ അകലെയുമായിട്ടാണ് ഈ ഗ്രാമം സ്ഥിതി ചെയ്യുന്നത്.
19 - ാം നൂറ്റാണ്ടിൽ ചരക്കുനീക്കത്തിനും ഇറക്കുമതി ചെയ്യുന്നതിനുമായി പ്രാക്കുളം കേന്ദ്രീകരിച്ച് കടവുകൾ ഉണ്ടായിരുന്നു.
ദേശീയപാത 47 - നെ കാവനാട് ആൽത്തറമൂട് മുതൽ മേവറം വരെ ബന്ധിപ്പിക്കുന്ന പാതയായ കൊല്ലം ബൈപാസ് , പ്രാക്കുളത്തിലൂടെ കടന്നു പോകുന്നുണ്ട്.
സാമ്പ്രാണിക്കോടി
പ്രാക്കുളത്തിന്റെ ഏറ്റവും തെക്കേയറ്റത്തുള്ള മുനമ്പാണ് സാമ്പ്രാണിക്കോടി .
അഷ്ടമുടിക്കായലിലാണ് ഈ മുനമ്പ് സ്ഥിതി ചെയ്യുന്നത്.
സാമ്പ്രാണിക്കോടി കേന്ദ്രീകരിച്ച് കേന്ദ്ര - സംസ്ഥാന സർക്കാറുകളുടെ സഹായത്തോടെ വിനോദ സഞ്ചാര സർക്യൂട്ട് പദ്ധതി ആരംഭിച്ചിട്ടുണ്ട്.
പതിനാലാം നൂറ്റാണ്ടിലെ ചൈനീസ് ചെറുകപ്പലായ ' ചമ്പ്രാണി ' അടുത്തു കിടന്ന കായൽക്കരയായിരുന്നതിനാലാണ് ഈ പേരു കിട്ടിയതെന്നു കരുതുന്നു.
പ്രശസ്തരായ വ്യക്തികൾ പ്രാക്കുളം ഭാസി എം.എ. ബേബി പൽപ്പു പുഷ്പാംഗദൻ വിദ്യാഭ്യാസ സ്ഥാപനങ്ങൾ ഗവ എൽ.പി.എസ്. പ്രാക്കുളം, 1901 എൻ.എസ്.എസ്. ഹയർസെക്കണ്ടറി സ്കൂൾ, പ്രാക്കുളം ഗവ എൽ.പി.എസ്. പ്രാക്കുളം പഞ്ചായത്ത് എൽ.പി.എസ്. പ്രാക്കുളം അവലംബം ↑ https://www.keralatourism.org/routes-locations/prakkulam/id/14407 ↑ http://www.indiamapia.com/Kollam/Prakkulam.html ↑ ↑ ↑ ↑ ↑ കൊല്ലം, ചരിത്രത്തിലെ നാഴികക്കല്ലുകൾ
പ്രഹ്ലാദ് കുമാർ സേഥി
ഒരു ഇന്ത്യൻ ന്യൂറോ ഫിസിഷ്യൻ, മെഡിക്കൽ എഴുത്തുകാരൻ, ന്യൂഡൽഹിയിലെ സർ ഗംഗാ റാം ആശുപത്രിയിലെ ന്യൂറോളജി വിഭാഗം ചെയർമാൻ എന്നീ സ്ഥാനങ്ങൾ വഹിക്കുന്നയാളാണ് പ്രഹ്ലാദ് കുമാർ സേഥി.
അറിവുകൾ പ്രചരിപ്പിക്കുന്നതിലൂടെ മസ്തിഷ്ക രോഗങ്ങളെക്കുറിച്ച് കമ്മ്യൂണിറ്റി അവബോധം വ്യാപിപ്പിക്കുന്നതിൽ ഏർപ്പെട്ടിരിക്കുന്ന ദില്ലി ആസ്ഥാനമായുള്ള ബ്രെയിൻ കെയർ ഫൗണ്ടേഷന്റെ സ്ഥാപകനാണ് അദ്ദേഹം.
ന്യൂറോളജി മറ്റ് മെഡിക്കൽ വിഷയങ്ങളും എന്നതേപ്പറ്റി നിരവധി പ്രസിദ്ധീകരണങ്ങളുടെ സ്രഷ്ടാവാണ്.
മെഡിക്കൽ രണ്ടാം അഭിപ്രായം, എങ്ങനെ, എപ്പോൾ, എന്തുകൊണ്ട് ഒരു രണ്ടാം അഭിപ്രായം മെഡിക്കൽ കാര്യങ്ങളിൽ അത്യാവശ്യമാണ് ഒരു രോഗിയുടെ കാഴ്ചപ്പാടുമെല്ലാം.
ഇന്ത്യൻ സായുധ സേനയ്ക്കുള്ള സേവനങ്ങൾക്ക് വിശിഷ്ട സേവാ മെഡൽ നേടിയയാളാണ് അദ്ദേഹം.
2002 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പത്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
പ്രാകൃതികശാസ്ത്രം ഇംഗ്ലീഷ് വിലാസം https://ml.wikipedia.org/wiki/Natural_science For a topical guide to this subject, see Outline of പ്രാകൃതികശാസ്ത്രം .
The natural sciences seek to understand how the world and universe around us works.
There are five major branches (top left to bottom right): Chemistry , astronomy , earth science , physics , and biology .
പ്രകൃതിയിലെ പ്രതിഭാസങ്ങളെപ്പറ്റി പ്രതിപാദിക്കുന്ന ശാസ്ത്രങ്ങളാണ് പ്രാകൃതികശാസ്ത്രം .
പ്രാകൃതികശാസ്ത്രത്തിന് പല ശാഖകളുണ്ട്.
അവയിൽ പ്രധാനമായവ ഭൗതികശാസ്ത്രം ഭൂമിശാസ്ത്രം ജ്യോതിശാസ്ത്രം രസതന്ത്രം ജീവശാസ്ത്രം പരിസ്ഥിതി ശാസ്ത്രം
ശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
പ്രഹർഷിണി
ഒരു സംസ്കൃതവർണ്ണവൃത്തമാണ്‌ പ്രഹർഷിണി .
മഗണം, നഗണം ജഗണം രഗണം, ഗുരു എന്ന് ഗണവ്യവസ്ഥ.
ത്രിച്ഛിന്നം - അതായത് മൂന്ന് അക്ഷരം - കഴിഞ്ഞാൽ യതി.
ഇതാണ് പ്രഹർഷിണീവൃത്തം.
സംസ്കൃത വർണ വൃത്തത്തിലുള്ള അതിജഗതി ( ഒരു വരിയിൽ 13 അക്ഷരങ്ങൾ) സമവൃത്തം
ഉദാഹരണം :
വാതോഹംശൃണുനളഭൂതവൃന്ദസാക്ഷീ
രാജർഷേതവമഹിഷിവ്യപേതദോഷാ
ആശങ്കാംജഹിഹിപുനർവിവാഹവാർത്താം
ദ്രഷ്ടുംത്വാമുചിതമുപായതൈക്ഷതേയം
( നളചരിതം നാലാംദിവസം ആട്ടക്കഥ ) ലക്ഷണം “ ത്രിച്ഛിന്നം മനജരഗം പ്രഹർഷിണിക്ക് ”
പ്രാകൃത കമ്യൂണിസം ഇംഗ്ലീഷ് വിലാസം https://ml.wikipedia.org/wiki/Primitive_Communism മാർക്സിസം സാമൂഹിക-മാനവ ശാസ്ത്രങ്ങൾ തൊഴിലാളി ബൂർഷ്വാസി വർഗ്ഗബോധം വർഗ്ഗസമരം പ്രാകൃത കമ്മ്യൂണിസം അടിമത്തം നാടുവാഴിത്തം മുതലാളിത്തം സോഷ്യലിസം കമ്യൂണിസം ധനതത്വശാസ്ത്രം മാർക്സിയൻ ധനതത്വശാസ്ത്രം വിഭവങ്ങൾ ചൂഷണം അദ്ധ്വാനം മൂല്യ നിയമം ഉല്പാദനോപാധികൾ ഉല്പാദന രീതികൾ അധ്വാനശക്തി മിച്ച അദ്ധ്വാനം മിച്ചമൂല്യം വേതന ജോലി ചരിത്രം മുതലാളിത്ത ഉല്പാദനസമ്പ്രദായം വർഗ്ഗ പ്രയത്നം തൊഴിലാളിവർഗ സർവാധിപത്യം Primitive accumulation of capital തൊഴിലാളിവർഗ്ഗ വിപ്ലവം തൊഴിലാളിവർഗ്ഗ സാർവ്വദേശീയത ലോക വിപ്ലവം Philosophy മാർക്സിയൻ തത്ത്വശാസ്ത്രം ചരിത്രപരമായ ഭൗതികവാദം വൈരുദ്ധ്യാത്മക ഭൗതികവാദം Analytical Marxism അരജാകവാദവും മാർക്സിസവും Marxist autonomism Marxist feminism മാർക്സിസ്റ്റ് മാനവികതാവാദം Structural Marxism പാശ്ചാത്യ മാർക്സിസം പ്രധാന മാർക്സിസ്റ്റുകൾ കാറൽ മാർക്സ് ഫ്രെഡറിക് ഏംഗൽസ് കാൾ കോട്സ്കി ജോർജി പ്ലെഖാനോവ് ലെനിൻ ലിയോൺ ട്രോട്സ്കി റോസ ലക്സംബർഗ് മാവോ സെ-തൂങ് ജോർജ് ലൂക്കാക്സ് അന്റോണിയോ ഗ്രാംഷി ഫിദൽ കാസ്ട്രോ ചെ ഗുവേര Karl Korsch Frankfurt School ലൂയി അൽത്തൂസർ വിമർശനങ്ങൾ മാർക്സിസത്തെക്കുറിച്ചുള്ള വിമർശനങ്ങൾ Full list കവാടം:കമ്മ്യൂണിസം This box: view talk edit
മനുഷ്യൻ കാർഷിക സംസ്കാരഘട്ടത്തിലെത്തും മുൻപേ നിലനിന്നതായി കാൾ മാക്സും ഏംഗൽസും വിവക്ഷിക്കുന്ന കമ്മ്യൂണിസ്റ്റ്‌ തുല്യമായ ഒരു സമൂഹത്തെ പ്രാകൃത കമ്മ്യൂണിസം എന്ന്  വിളിക്കുന്നു.
കാൾ മാർക്സ് ഫ്രെഡറിക് ഏംഗൽസ്
സാധാരണയായി ഈ സംജ്ഞ മാർക്സിന്റെ നാമത്തോടൊപ്പം ആണ് കൂടുതൽ കാണാറുള്ളതെങ്കിലും ഫ്രെഡറിക് ഏംഗൽസ് ആണ് ഇത് കൂടുതൽ വിശദമായി പ്രതിപാദിച്ചിരിക്കുന്നത്‌.
അദ്ദേഹത്തിന്റെ The Origin of the Family എന്ന പുസ്തകത്തിൽ, അടിസ്ഥാനവിഭവങ്ങളുടെ മേലുള്ള കൂട്ടായ അവകാശം, സമത്വാധിഷ്ടിതമായ സാമൂഹ്യബന്ധങ്ങൾ,  സ്വേച്ഛാധിപത്യസ്വഭാവമുള്ള ഭരണത്തിന്റെ അഭാവം, പിന്നീടു ചൂഷണത്തിലേക്ക് നയിച്ച അധികാര ശ്രേണി, തുടങ്ങിയവയെ കുറിച്ചു വ്യക്തമായി പ്രതിപാദിച്ചിരിക്കുന്നു.
പ്രാകൃത കമ്മ്യൂണിസം എന്ന മാതൃക ചരിത്രാതീത മനുഷ്യ സമൂഹങ്ങൾക്ക് ആണ് ചേരുന്നത്.
കാരണം വേട്ടയാടുക - ഇര തേടുക എന്ന സ്വഭാവം മാത്രം ഉള്ള അക്കാല സമൂഹങ്ങൾ മിച്ചം/അധികാര ശ്രേണി എന്ന സങ്കൽപ്പങ്ങൾ വച്ചു പുലർത്തിയിരുന്നില്ല.
അതിലുപരിയായി കമ്മ്യുണിസത്തിന്റെ ലക്‌ഷ്യം ആയി വിലയിരുത്തപ്പെടുന്ന പലതും അക്കാലത്തെ സമൂഹത്തിൽ ഉൾകൊണ്ടിരുന്നതായി കരുതാം.
പ്രാകൃത കമ്മ്യൂണിസ്റ്റ്‌ സമൂഹത്തിൽ പ്രാപ്തിയുള്ള എല്ലാവരും ഭക്ഷണ സമ്പാദനത്തിൽ ഏർപ്പെട്ടു.
അങ്ങനെ കിട്ടുന്ന ഭക്ഷണം സമൂഹത്തിലെ എല്ലാവരും ഒന്നിച്ചു പങ്കിട്ടു.
അന്ന് വസ്ത്രം തുടങ്ങിയ അപൂർവ്വം വസ്തുക്കൾ ഒഴിവാക്കിയാൽ  സ്വകാര്യ സ്വത്ത്‌ എന്ന സങ്കല്പം ഉണ്ടായിരുന്നില്ല കാരണം അന്നത്തെ സമൂഹം മിച്ചം ഉണ്ടാക്കിയിരുന്നില്ല.
സമ്പാദിക്കുന്ന ഭക്ഷണം അപ്പപ്പോൾ ഉപയോഗിക്കപ്പെട്ടിരുന്നു.
പാർപിടം, ആയുധങ്ങൾ തുടങ്ങിയ കൂടുതൽ കാലം ഉപയോഗിക്കപ്പെട്ടിരുന്നവ സാമൂഹികമായിരുന്നു.
"സ്റ്റേറ്റ്" എന്ന സങ്കൽപം ഉണ്ടായിരുന്നില്ല.
പ്രാക്കാട ഇംഗ്ലീഷ് വിലാസം https://ml.wikipedia.org/wiki/Eurasian_woodcock
Scolopax rusticola rusticola
പ്രാക്കാടയുടെ ആംഗല നാമം  Eurasian woodcock എന്നും ശാസ്ത്രീയ നാമം Scolopax rusticol എന്നുമാകുന്നു.
ഇവയെ പ്രഭാതത്തിലും സന്ധ്യക്കുമാണ് കൂടുതൽ കാണുന്നത്.
6-8 സെ.
നീളമുള്ള കൊക്ക് അടക്കം 33-38 സെ.
വളവില്ലാത്ത നീണ്ട കൊക്കുണ്ട്.
ചിറകുകളുടെ അറ്റം തമ്മിലുള്ള അകലം 55-65 സെ.
മീ വരും.
ചെടികൾക്കിടയിൽ മറഞ്ഞു നിൽക്കാവുന്ന തരത്തിലുള്ള നിറമാണുള്ളത്.
ചുവന്ന്-തവിട്ടു നിറവും മങ്ങിയ മഞ്ഞനിറവുമുള്ള അടിവശം.
തലയിൽ പുറകിലേക്ക് നീങ്ങിയാണ് വലിയ കണ്ണുകൾ  ഉള്ളത്.
ഇത് ഇവയെ ചുറ്റുപാടും കാണാൻ സഹായിക്കുന്നു.
തലയിൽ കറുത്ത വരകളുണ്ട്.
കൊക്ക് തുടങ്ങുന്നിടത്ത് പിങ്കു നിറം.
അറ്റം കറുപ്പും.
കാലിന് പിങ്കോ ചാര നിറമോ ആകാം.
പൂവന് പിടയേക്കാൾ വലിപ്പം കൂടും.
നിലത്താണ് ഭക്ഷണം തേടുന്നത്.
സംവേദനക്ഷമതയുള്ള നീണ്ട കൊക്കുകൾ ഇരതേടാൻ സഹായിക്കുന്നു.
അപകട സൂചന ഉണ്ടായാൽ തള്ളപക്ഷി കുഞ്ഞുങ്ങളെ കാലുകൾക്കിടയിൻ നിർത്തും.
ഈ പക്ഷിയുടെ പ്രജനന സ്ഥലം ഫെന്നോസ്കാൻഡിയ തൊട്ട് മെഡിറ്ററേനിയൻ കടൽ വരേയും പടിഞ്ഞാറൻ യൂറോപ്പ് മുതൽ റഷ്യവരെയുമാണ് .
ഇവ മരങ്ങളുള്ളിടത്തോ ഉയരമുള്ള ഒരിനം ചെടികളളുള്ളിടത്തോ നിലത്താണ് കൂട് ഉണ്ടാക്കുന്നത്.
കുഴിഞ്ഞ കോപ്പയുടെ ആകൃതിയിലൊ വളവില്ലാത്ത കുഴൽ പോലെയൊ ആണ് ഇവയുടെ കൂടുകൾ.
പുല്ലുകളൊ ചെടിയുടെ ഭാഗങ്ങളോ കൊണ്ടാണ് കൂട് നിർമ്മിക്കുന്നത്.
ഒരു സീസണിൽ നാലു മുട്ടകളാണിടുക.
വെളുപ്പോ ഇളം മഞ്ഞയോ നിറമുള്ള മുട്ടകളിൽ തവിട്ടു നിറമോ ചാരനിറമോ ഉള്ള കുത്തുകൾ കാണാം.
പിടകൾ അടയിരുന്നു് 21-24 ദിവസത്തിനകം കുഞ്ഞുങ്ങൾ വിരിയും.
മുട്ടകൾക്ക് 44x34 സെമീ വലിപ്പവും26.5 ഗ്രാംതൂക്കവും ഉണ്ടാകും.
വിരിഞ്ഞ ഉടനെ കുഞ്ഞുങ്ങൾ പുറത്തിറങ്ങും.
15-20 ദിവസത്തിനകം പറക്കാൻ തുടങ്ങും.
മണ്ണിരകൾ, പ്രാണികൾ, ലാർവകൾ, ചിലയിനം വിത്തുകൾ എന്നിവ കഴിക്കുന്നു.
↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) ↑ {{ cite book }} : Cite has empty unknown parameter: | coauthors= ( help ) ; Unknown parameter | month= ignored ( help )
പ്രഹ്ലാദൻ ഇംഗ്ലീഷ് വിലാസം https://ml.wikipedia.org/wiki/Prahlada നരസിംഹം ഹിരണ്യകശിപുവിനെ സംഹരിക്കുന്നു; പ്രഹ്ലാദനും അദ്ദേഹത്തിന്റെ അമ്മയും വണങ്ങിനിൽക്കുന്നു
ഹിന്ദു പുരാണത്തിലെ ഹിരണ്യകശിപുവിന്റെ പുത്രനായിരുന്നു പ്രഹ്ലാദൻ .
തികഞ്ഞ വിഷ്ണുഭക്തനായിരുന്നു പ്രഹ്ലാദൻ.
നരസിംഹമൂർത്തി വധിക്കുന്നു.
അതിനു ശേഷം പ്രഹ്ലാദനെ ദൈത്യരാജാവായി അവരോധിച്ചു.
പ്രഹ്ലാദന്റെ പൗത്രനായിരുന്നു മഹാബലി .
ജീവിത കഥ
അസുരവംശജനായിട്ടും പ്രഹ്ലാദൻ തികഞ്ഞ വിഷ്ണുഭക്തനായി മാറാൻ കാരണമായ ഒരു കഥയുണ്ട്.
അസുരരാജാവായ ഹിരണ്യാക്ഷൻ ബ്രഹ്മാവിനെ പ്രീതിപ്പെടുത്തി വരം നേടി ദേവലോകം ആക്രമിച്ച് കീഴടക്കുകയും ഭൂമീദേവിയെത്തന്നെ പാതാളത്തിലേയ്ക്ക് കൊണ്ടുപോകുകയും ചെയ്തു.
ഇതെത്തുടർന്ന് വിഷ്ണുഭഗവാൻ, വരാഹമായി അവതരിച്ച് ഹിരണ്യാക്ഷനെ വധിച്ചു.
ഹിരണ്യാക്ഷന്റെ സഹോദരനായിരുന്ന ഹിരണ്യകശിപു ഇതിൽ കുപിതനായി.
തന്റെ സഹോദരനെ വധിച്ചത് വിഷ്ണുവാണെന്ന് മനസ്സിലാക്കിയ അയാൾ ബ്രഹ്മാവിനെ പ്രീതിപ്പെടുത്താൻ തപസ്സ് തുടങ്ങി.
അയാളുടെ തപസ്സിൽ സംപ്രീതനായ ബ്രഹ്മാവിൽ നിന്ന് അയാൾ വരം നേടി.
അതിങ്ങനെയായിരുന്നു: തന്റെ മരണം രാത്രിയോ പകലോ ആകരുത്, വീടിനകത്തോ പുറത്തോ ആകരുത്, ആകാശത്തോ ഭൂമിയിലോ ആകരുത്, ആയുധങ്ങൾ കൊണ്ടോ വെറും കൈ കൊണ്ടോ ആകരുത്, അന്തകൻ ദേവനോ മനുഷ്യനോ പക്ഷിമൃഗാദികളോ ആകരുത്.
വരബലത്തിൽ അഹങ്കാരിയായ ഹിരണ്യകശിപു ജനദ്രോഹിയായി.
സഹോദരനെപ്പോലെ അയാളും ദേവലോകം ആക്രമിച്ചുകീഴടക്കി ദേവന്മാരെ സ്ഥാനഭ്രഷ്ടരാക്കി.
ഇതിൽ ദുഃഖിതരായ ദേവന്മാർ മഹാവിഷ്ണുവിനെ ശരണം പ്രാപിച്ചു.
താൻ ഉടനെ പ്രശ്നപരിഹാരം നടത്തിക്കൊള്ളാമെന്ന് ഭഗവാൻ അവർക്ക് വാക്കുകൊടുത്തു.
ഇതിനിടയിൽ ഹിരണ്യകശിപുവിന്റെ ഭാര്യയായ കയാധു ഗർഭിണിയായി.
സുന്ദരിയായ കയാധുവിനെ കണ്ടുമയങ്ങിയ ദേവേന്ദ്രൻ അവളെ ബന്ദിയാക്കി ഹിരണ്യകശിപുവിനോട് പക വീട്ടാൻ ശ്രമിച്ചെങ്കിലും നാരദമഹർഷിയുടെ ആവശ്യപ്രകാരം അവളെ വിട്ടയച്ചു.
തുടർന്ന്, കയാധുവിനെ തന്റെ ആശ്രമത്തിലേയ്ക്ക് കൂട്ടിക്കൊണ്ടുപോയ മഹർഷി, അവൾക്ക് വിഷ്ണുകഥകൾ ധാരാളം പറഞ്ഞുകൊടുത്തു.
ആശ്രമത്തിൽ വച്ചുതന്നെ കയാധു പ്രഹ്ലാദന് ജന്മം നൽകി.
മാതൃഗർഭത്തിലായിരിയ്ക്കേത്തന്നെ വിഷ്ണുകീർത്തനങ്ങളും മറ്റും കേൾക്കാനിടയായ പ്രഹ്ലാദൻ തന്മൂലം ബാല്യം മുതലേ തികഞ്ഞ വിഷ്ണുഭക്തനായി മാറി.
വളർന്നപ്പോൾ ഗുരുകുലത്തിൽ പഠിയ്ക്കാൻ പോയ പ്രഹ്ലാദൻ ഗുരുവടക്കം അവിടെയുള്ളവരെയും തികഞ്ഞ വിഷ്ണുഭക്തരാക്കി മാറ്റി.
ഇതിനിടയിൽ ഹിരണ്യകശിപു തന്റെ രാജ്യത്ത് വിഷ്ണുപൂജ നിരോധിച്ചു.
ആരും വിഷ്ണുവിനെ പൂജിയ്ക്കരുതെന്നും, തന്നെ മാത്രമേ പൂജിയ്ക്കാൻ പാടൂ എന്നും അയാൾ ആജ്ഞാപിച്ചു.
നിയമം ലംഘിച്ച നിരവധി പേർ വധശിക്ഷയ്ക്ക് വിധേയരായി.
ഗുരുകുല വിദ്യാഭ്യാസം കഴിഞ്ഞ് തിരിച്ചെത്തിയ തന്റെ പുത്രൻ ശത്രുവിനെ ഭജിയ്ക്കുന്നത് അസഹനീയമായിത്തോന്നിയ ഹിരണ്യകശിപു അവനെ വധിയ്ക്കാൻ പല രീതിയിലും ശ്രമിച്ചു.
കൊക്കയിലും കടലിലും വലിച്ചെറിഞ്ഞും പാമ്പിന് തിന്നാൻ കൊടുത്തുമൊക്കെ വധശ്രമം നടത്തി.
എന്നാൽ, ഭഗവദ്കൃപ മൂലം തദവസരങ്ങളിലെല്ലാം അവൻ രക്ഷപ്പെട്ടു.
ഇത് ഹിരണ്യകശിപുവിനെ പൂർവ്വാധികം കോപിഷ്ഠനാക്കി.
അയാൾ തന്റെ സഹോദരിയായ ഹോളികയെ അതിനായി വിളിച്ചുകൊണ്ടുവന്നു.
ശരീരം ഒരിയ്ക്കലും അഗ്നിയിൽ ദഹിച്ചുപോകില്ല എന്ന വരം ഹോളിക ബ്രഹ്മാവിൽ നിന്ന് കരസ്ഥമാക്കിയിരുന്നു.
ഇതറിയാമായിരുന്ന ഹിരണ്യകശിപു തന്മൂലം പ്രഹ്ലാദനെ തീകൊടുത്തുകൊല്ലാനാണ് തീരുമാനിച്ചത്.
വിറക് ശേഖരിച്ച് കൊളുത്താനായി തീയും കൊണ്ടുവന്നശേഷം പ്രഹ്ലാദനെയും ഹോളികയെയും വിറകിനുമുകളിൽ കിടത്തി.
തുടർന്ന്, ഹിരണ്യകശിപു തീകൊളുത്തി.
എന്നാൽ, പ്രഹ്ലാദൻ വീണ്ടും രക്ഷപ്പെടുകയാണ് ചെയ്തത്.
ഹോളികയുടെ വരം നിഷ്ഫലമാകുകയും അവൾ തീയിൽ വെന്തുമരിയ്ക്കുകയും ചെയ്തു.
തുടർന്ന് പൂർവ്വാധികം കോപിഷ്ഠനായ ഹിരണ്യകശിപു ഒരു ദിവസം സന്ധ്യയ്ക്ക് 'എവിടെ നിന്റെ ഭഗവാൻ?'
എന്ന ചോദ്യം പ്രഹ്ലാദനോട് ചോദിച്ചു. 'ഭഗവാൻ തൂണിലും തുരുമ്പിലും സർവ്വതിലുമുണ്ട്' എന്ന് പ്രഹ്ലാദൻ മറുപടി പറഞ്ഞു.
ഇത് കേട്ടപാടേ കോപാക്രാന്തനായ ഹിരണ്യകശിപു അടുത്തുകണ്ട ഒരു തൂൺ തന്റെ ഗദ കൊണ്ട് അടിച്ചുതകർത്തു.
ആ നിമിഷം, ഉഗ്രരൂപനായ നരസിംഹമായി വിഷ്ണുഭഗവാൻ പുറത്തുചാടി.
വരത്തിൽ പറഞ്ഞതുപോലെ പകലും രാത്രിയുമല്ലാത്ത സന്ധ്യാസമയത്തായിരുന്നു നരസിംഹാവതാരം.
സിംഹത്തിന്റെ തലയും മനുഷ്യന്റെ ഉടലുമുണ്ടായിരുന്ന നരസിംഹം തന്മൂലം മനുഷ്യനോ ദേവനോ മൃഗമോ ഒന്നുമല്ലായിരുന്നു.
ഹിരണ്യകശിപുവിനെ എടുത്തുകൊണ്ടുപോയ ഭഗവാൻ അയാളെ തന്റെ മടിയിൽ കിടത്തി കയ്യിലെ നഖങ്ങൾ ഉപയോഗിച്ച് മാറുകീറിപ്പിളർത്തിക്കൊന്നു.
കൊട്ടാരത്തിന്റെ ഉമ്മറപ്പടിയിൽ വച്ചാണ് ഇത് സംഭവിച്ചത്.
അങ്ങനെ, വരത്തിന്റെ മറ്റ് നിബന്ധനകളും പാലിയ്ക്കപ്പെട്ടു.
ഹിരണ്യകശിപുവിനെ വധിച്ചിട്ടും കോപമടങ്ങാതെ നിന്ന ഭഗവാൻ, പ്രഹ്ലാദന്റെ സ്തുതിഗീതങ്ങൾ കേട്ട് ശാന്തരൂപനായി അവനെ അനുഗ്രഹിച്ചശേഷം അപ്രത്യക്ഷനായി.
പ്രാകൃതം ഇംഗ്ലീഷ് വിലാസം https://ml.wikipedia.org/wiki/Prakrit
പുരാതനഭാരതത്തിൽ ഏകദേശം ബി.സി.ഇ 300നും സി.ഇ 800നും ഇടയിൽ ഉപയോഗത്തിലിരുന്ന മധ്യ ഇന്തോ-ആര്യൻ ഭാഷകളുടേയും ഭാഷാഭേദങ്ങളുടേയും വിശാലമായ ഒരു കുടുംബത്തെയാണ്‌ പ്രാകൃതം അഥവാ പ്രാകൃത് എന്നു പറയുന്നത്.
ക്ഷത്രിയരാജാക്കന്മാരുടെ പ്രോത്സാഹനത്തിൻ കീഴീൽ പ്രാകൃതഭാഷകൾ സാഹിത്യഭാഷയായി പരിണമിക്കപ്പെട്ടിട്ടുണ്ടെങ്കിലും യാഥാസ്ഥിതികബ്രാഹ്മണർ ഇതിനെ അംഗീകരിച്ചിരുന്നില്ല.
അശോകന്റെ ശിലാശാസനങ്ങളിലാണ്‌ ആദ്യമായി പ്രാകൃതത്തിന്റെ വ്യാപകമായ ഉപയോഗം ദർശിക്കാനാകുന്നത്.
മധ്യകാലഘട്ടത്തിലെ മധ്യ ഇന്തോ-ആര്യൻ ഭാഷകളെയാണ് പൊതുവെ പ്രാകൃതം എന്ന പദമുപയോഗിച്ച് സൂചിപ്പിക്കുന്നത്.
പാലിയേയും വളരെ പഴയ ലിഖിതങ്ങളേയും പ്രാകൃതത്തിന്റെ നിർവചനത്തിൽ പെടുത്തുന്നില്ല.
പ്രാകൃതത്തിനു തന്നെ ദേശഭേദമനുസരിച്ച് വിവിധ ഭേദങ്ങളുണ്ടായിരുന്നു.
ഉദാഹരണത്തിന്‌ മഗധയിൽ ഉപയോഗിച്ചിരുന്ന പ്രാകൃതഭാഷയാണ്‌ മാഗധി ‌.
അതുപോലെ പ്രാകൃതം എഴുതുന്നതിനായി ഓരോ പ്രദേശങ്ങളിലും വെവ്വേറെ ലിപികളും ഉപയോഗിക്കപ്പെട്ടിരുന്നു.
ഉദാഹരണത്തിന് പഞ്ചനദ പ്രദേശങ്ങളിൽ (ഇന്നത്തെ അഫ്ഘാനിസ്താൻ - പാകിസ്താൻ പ്രദേശങ്ങളിൽ), അരമായ ലിപിയിൽ നിന്ന് രൂപമെടുത്ത ഖരോശ്ഥി ലിപിയായിരുന്നു പ്രാകൃതം എഴുതുന്നതിന് ഉപയോഗിച്ചിരുന്നത്.
ഖരോഷ്ഠി ലിപിയിൽ രേഖപ്പെടുത്തിയിട്ടുള്ള പ്രാകൃതം(ബ്രിട്ടീഷ് മ്യൂസിയത്തിൽ സൂക്ഷിച്ചിട്ടുള്ള സിംഹരൂപ സാദൃശ്യമുള്ള സ്തംഭം) പദോല്പത്തി
പുരാതന പ്രാകൃതവ്യാകരണമായ പ്രാകൃത പ്രകാശത്തിന്റെ നിർവചനം അനുസരിച്ച്  "സംസ്കൃതം എന്നത് പ്രകൃതി (ഉറവിടം) ആണ്" - ആ പ്രകൃതിയിൽനിന്ന് ഉത്ഭവിക്കുന്ന ഭാഷയെ പ്രാകൃതം എന്ന് വിളിക്കുന്നു.
പ്രാകൃതവൈയ്യാകരണനായ ഹേമചന്ദ്രന്റെ പ്രാകൃതവ്യാകരണത്തെക്കുറിച്ചുള്ള ഗ്രന്ഥത്തിലും ഇതേ നിർവചനമാണ് സ്വീകരിച്ചിരിക്കുന്നത്.
എന്നാൽ മോണിയർ മോണിയർ-വില്യംസിന്റെ (1819–1899) നിഘണ്ടുവിൽ ഈ പദത്തിനെ വിപരീത അർത്ഥത്തിലാണ് വ്യാഖ്യാനിക്കുന്നത്: “പ്രാകൃത് എന്ന വാക്ക് ഉരുത്തിയപ്പെട്ട പ്രാകൃത എന്ന പദത്തിന്റെ അർത്ഥം “യഥാർത്ഥം, സ്വാഭാവികം, സാധാരണം " എന്നാണ്. ഈ പദം ഉത്ഭവിച്ചത് "പ്രകൃതിയിൽ നിന്നാണ്, പ്രകൃതി അർത്ഥമാക്കുന്നത് "യഥാർത്ഥം അല്ലെങ്കിൽ സ്വാഭാവിക രൂപം അല്ലെങ്കിൽ പ്രാഥമിക പദാർത്ഥം നിർമ്മിക്കുക അല്ലെങ്കിൽ സ്ഥാപിക്കുക" എന്നാണ്.
ഭാഷാപരമായി ഇത് സംസ്കൃതത്തിനു ("പരിഷ്‌ക്കരിച്ച") വിപരീതമായി ഉപയോഗിക്കുന്നു.
ആധുനിക പണ്ഡിതന്മാർ "പ്രാകൃത്" എന്ന പദം രണ്ട് ആശയങ്ങളെ സൂചിപ്പിക്കാൻ ഉപയോഗിക്കുന്നു: പ്രാകൃത ഭാഷകൾ: പരസ്പരം ബന്ധപ്പെട്ട സാഹിത്യത്തിലുപയോഗിച്ചിരുന്ന ഭാഷകളുടെ ഒരു കൂട്ടം പ്രാകൃത ഭാഷ: കവിതകളിൽ പ്രാഥമിക ഭാഷയായി ഉപയോഗിച്ചിരുന്ന പ്രാകൃത ഭാഷകളിലൊന്ന്
ചില ആധുനിക പണ്ഡിതന്മാർ എല്ലാ മധ്യ ഇന്തോ-ആര്യൻ ഭാഷകളേയും 'പ്രാകൃത്' എന്ന പദപ്രയോഗത്തിൽ ഉൾക്കൊള്ളിക്കുന്നു.
മറ്റുള്ളവർ ഈ ഭാഷകളുടെ സ്വതന്ത്ര വികാസത്തിന്  ഊന്നൽ നൽകുന്നു.
ഈ ഭാഷകൾ പലപ്പോഴും സംസ്കൃതഭാഷയുടെ ചരിത്രത്തിൽ നിന്ന് ജാതി, മതം, ഭൂമിശാസ്ത്രം എന്നിങ്ങനെ വിവിധ കാരണങ്ങളാൽ വേർതിരിക്കപ്പെട്ടിരിക്കുന്നു.
സംസ്കൃതത്തിൽ നിന്ന് വ്യതിയാനമുള്ള ഏത് മധ്യ ഇന്തോ-ആര്യൻ ഭാഷയും "പ്രാകൃത്" എന്ന പദത്തിന്റെ വിശാലമായ നിർവചനത്തിൽ പെടുന്നു.